CELEX: 62012CA0604
Language: et
Date: 2014-05-08 00:00:00
Title: Kohtuasi C-604/12: Euroopa Kohtu (neljas koda) 8. mai 2014 . aasta otsus (Supreme Court’i eelotsusetaotlus – Iirimaa) – H. N.  versus Minister for Justice, Equality and Law Reform, Irland, Attorney General (Direktiiv 2004/83/EÜ — Pagulasseisundi või täiendava kaitse seisundi andmise miinimumnõuded — Direktiiv 2005/85/EÜ — Pagulasseisundi andmise või äravõtmise menetlusega seotud miinimumnõuded liikmesriikides — Siseriiklikud menetlusnormid, mille kohaselt vaadatakse täiendava kaitse taotlus läbi ainult tingimusel, et eelnevalt on jäetud rahuldamata pagulasseisundi saamise taotlus — Lubatavus — Liikmesriikide menetlusautonoomia — Tõhususe põhimõte — Õigus heale haldusele — Euroopa Liidu põhiõiguste harta — Artikkel 41 — Menetluse erapooletus ja kiirus)

30.6.2014   
            
            
               ET
            
            
               Euroopa Liidu Teataja
            
            
               C 202/6
            
         Euroopa Kohtu (neljas koda) 8. mai 2014. aasta otsus (Supreme Court’i eelotsusetaotlus – Iirimaa) – H. N. versus Minister for Justice, Equality and Law Reform, Irland, Attorney General
   (Kohtuasi C-604/12) (1)
   
   ((Direktiiv 2004/83/EÜ - Pagulasseisundi või täiendava kaitse seisundi andmise miinimumnõuded - Direktiiv 2005/85/EÜ - Pagulasseisundi andmise või äravõtmise menetlusega seotud miinimumnõuded liikmesriikides - Siseriiklikud menetlusnormid, mille kohaselt vaadatakse täiendava kaitse taotlus läbi ainult tingimusel, et eelnevalt on jäetud rahuldamata pagulasseisundi saamise taotlus - Lubatavus - Liikmesriikide menetlusautonoomia - Tõhususe põhimõte - Õigus heale haldusele - Euroopa Liidu põhiõiguste harta - Artikkel 41 - Menetluse erapooletus ja kiirus))
   2014/C 202/07
   Kohtumenetluse keel: inglise
   
      Eelotsusetaotluse esitanud kohus
   
   Supreme Court
   
      Põhikohtuasja pooled
   
   
      Apellant: H. N.
   
      Vastustajad: Minister for Justice, Equality and Law Reform, Irland, Attorney General
   
      Ese
   
   Eelotsusetaotlus – Supreme Court – Nõukogu 29. aprilli 2004. aasta direktiivi 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta (ELT L 304, lk 2; ELT eriväljaanne 19/07, lk 96) tõlgendamine – Täiendava kaitse taotlus ilma sellele eelneva pagulasseisundi taotluseta
   
      Resolutsioon
   
   Nõukogu 29. aprilli 2004. aasta direktiiviga 2004/83/EÜ (miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta), tõhususe põhimõttega ja õigusega heale haldusele ei ole vastuolus sellised siseriiklikud menetlusnormid nagu põhikohtuasjas, mille kohaselt võib täiendava kaitse taotluse läbi vaadata ainult siis, kui eelnevalt on rahuldamata jäetud pagulasseisundi saamise taotlus, kui esiteks võib pagulasseisundi saamise taotluse ja täiendava kaitse taotluse esitada samaaegselt ja teiseks ei välista siseriiklikud menetlusnormid täiendava kaitse taotluse läbivaatamist mõistliku aja jooksul, mida peab kontrollima eelotsusetaotluse esitanud kohus.
   
      (1)  ELT C 86, 23.3.2013.